|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

08.05.2024 г.

**Вземете нов смартфон на супер цена с 0% лихва на лизинг от А1 през май**

* Изберете ТОП смартфон с 0% лихва на лизинг за 24 месеца от специалната селекция на А1.
* В кампанията са включени модели на водещи брандове като Apple, Samsung, Xiaomi, HONOR, Huawei и други.
* Офертата е валидна до 31 май при покупка с план Unlimited.

До 31 май A1 предлага разнообразие от [смартфони с възможност за покупка на лизинг с 0% лихва](https://www.a1.bg/leased-0) за 24 месеца с план Unlimited. В богатата селекция ще откриете устройства от водещи световни производители като Apple, Samsung, Xiaomi, HONOR, Huawei и други – подходящи както за феновете на мобилната фотография и гейминга, така и за онези, които търсят стилен дизайн, издръжлива батерия или интелигентни AI функции.

Ето и част от майските предложения на телекома с гъвкави условия за покупка:

**HONOR Magic7 Pro** впечатлява с елегантен дизайн, вдъхновен от Космоса. С 6.8-инчов OLED дисплей с адаптивна честота на опресняване до 120 Hz, яркост до 5000 нита и специална технология за комфорт на очите, смартфонът предлага завладяващо визуално изживяване. Освен това екранът притежава 5-звездна сертификация за устойчивост на падане от SGS. Благодарение на чипсета Snapdragon 8 Elite и мощната охладителна система, устройството поддържа висока производителност дори при интензивни задачи и гейминг. Тройната система от камери с 200MP телефото обектив със 100x цифров зуум, 50 MP HONOR Falcon и 50MP ултраширокоъгълна камера позволява заснемането на детайлни снимки с високо качество. Всичко това е подсилено от надеждна батерия с капацитет 5270 mAh и възможност за 100W кабелно и 80W безжично зареждане. Устройството притежава IP69 и IP68 рейтинг за устойчивост на прах и вода, което го прави надежден избор за активния начин на живот. Допълнителните интелигентни възможности като AI превод, редакция на снимки и интеграция с Google Gemini, превръщат HONOR Magic7 Pro в истински асистент в ежедневието.

През май смартфонът е наличен в А1 за 69,96 лв. на лизинг за 24 месеца и без оскъпяване с план Unlimited Ultra.

**Xiaomi 15 Ultra** е идеалният избор за създателите на съдържание и любителите на мобилната фотография. Дизайнът е вдъхновен от класическите фотоапарати и ретро кинематографична естетика. А системата от четири камери (50MP + 200MP + 50MP + 50MP) от ново поколение, разработена съвместно с Leica, заснема професионални кадри дори при условия на слаба осветеност. В допълнение, възможността за 4K видео заснемане със 120 кадъра в секунда осигурява кристално качество за влогове, социални мрежи или просто за спомен. Освен това WQHD+ дисплей с яркост до 3200 нита и заоблен дизайн от всички страни предлага несравнимо изживяване. Смартфонът работи с чипа Snapdragon 8 Elite и иновативната платформа HyperOS, която интегрира AI функции, които улесняват писането, направата на преводи и търсенето на информация. Батерията с капацитет 5410 mAh се зарежда за минути с 90W кабелно и 80W безжично зареждане, за да сте спокойни през целия ден. А високата устойчивост на корпуса, включително Gorilla Glass 7i, алуминиева рамка и IP68 рейтинг за защита от прах и вода, гарантира сигурност във всяка ситуация.

В периода на кампанията А1 предлага Xiaomi 15 Ultra 512 GB за 88,74 лв. на лизинг с 0% лихва и план Unlimited Ultra.

**iPhone 16 Pro Max** е най-мощният iPhone досега. Захранван от новия A18 Pro чип, устройството предлага невероятна скорост, графика и възможности за професионално изглеждащо фото и видео съдържание. С нова 48MP Ultra Wide камера, 5x телефото и усъвършенстван контрол, iPhone 16 Pro Max позволява улавянето на поразителни детайли в макро фотографията и неотразими широкоъгълни кадри. Освен това потребителя може бързо и лесно да заснема видеа в 4K резолюция при 120 кадъра в секунда със студийно качество на звука и Dolby Vision. Super Retina XDR дисплеят с най-тънките рамки в историята на Apple предоставя 6.9-инчово пространство за всичко, което правите – от игри до работа. Устройството е изключително издръжливо с Grade 5 титаниев корпус, последно поколение Ceramic Shield и IP68 рейтинг за водо- и прахоустойчивост, а новите AI функции с Apple Intelligence, включително генериране на изображения, интелигентно писане и подобрена Siri, добавят още повече удобство и сигурност. Батерията осигурява до 33 часа видео възпроизвеждане, което прави смартфонът перфектен избор за натоварено ежедневие.

До края на май iPhone 16 Pro Max 256 GB може да бъде ваш срещу 95,82 лв. на лизинг с 0% лихва за 24 месеца и план Unlimited Ultra от А1.

Пълната [селекция смартфони с 0% лихва на лизинг](https://www.a1.bg/leased-0) за 24 месеца можете да откриете на a1.bg.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*